Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
YK:n varapääsihteeri Jan Eliasson varoitti, -
että toivo Israelin ja palestiina- laisten rauhanprosessista heikkenee.
Israelilainen humus-ravintola aloitti "rauhankampanjan". Se antaa -
tuntuvan alennuksen yhdessä aterioiville juutalaisille ja arabeille.
Pääministeri Netanjahu vieraili Saksassa.
Tavattuaan liittokansleri Merkelin ja USA:n ulkoministeri Kerryn -
Netanjahu keskusteli EU:n ulko- poliittisen johtajan Mogherinin kanssa.
He neuvottelivat keinoista, -
joilla voidaan lieventää palestiina- laisten ja Israelin välistä jännitystä.
Tapaaminen pidettiin suljettujen ovien takana. Mogherini kertoi sen jälkeen, -
että Netanjahu oli vakuuttanut -
säilyttävänsä vallitsevan tilan Jerusalemin Temppelivuorella.
Keskustelimme keinoista, joilla tilanne saataisiin rauhoittumaan -
ja myös pyhien paikkojen vallitseva tilanne turvattua.
Sain häneltä selvän lupauksen siitä, -
että hän haluaa turvata pyhien paikkojen vallitsevan tilanteen.
Netanjahu tapasi Mogherinin jälkeen -
myös Saksan ulkoministeri Frank-Walter Steinmeierin.
Netanjahu sanoi, että israelilaiset ovat pyhien paikkojen suojelijoita.
Me emme aio muuttaa Temppelivuoren vallitsevaa tilaa.
Emmekä aio vahingoittaa al-Aksan moskeijaa -
tai mitään muitakaan paikkoja. Me olemme pyhien paikkojen suojelijoita.
Jos katsomme Lähi-itää ja sitä, -
miten sunnit ja shiiat räjäyttelevät toistensa moskeijoita, -
maailman kulttuuriperintökohteita, kirkkoja ja synagogia, -
huomaamme, että vain Israelissa varjellaan -
pyhien paikkojen koskemattomuutta sekä jokaisen uskonnonvapautta.
Pääministeri Netanjahu toisti vetoomuksensa, -
että kansainvälinen yhteisö vaatisi palestiinalaisjohtoa lopettamaan -
juutalaisvaltion vastaisen kiihotuksen. Näin molemmat osapuolet -
voisivat jatkaa prosessia, joka saattaisi johtaa lopulta sopimukseen.
Minusta on tärkeää, että osana tilanteen rauhoittamista -
esitetään myös näitä perustavanlaatuisia tosiasioita.
Kansainvälisen yhteisön olisi painostettava Hamasia, -
Islamistista liikettä ja valitettavasti myös palestiinalaishallintoa -
lopettamaan valheiden levittäminen Israelista.
Hamasia tuskin pystyy alistamaan painostukselle, -
mutta palestiinalaishallintoa olisi suorin sanoin vaadittava -
lopettamaan vihanlietsonta. Siitä olisi suurta apua -
nykyisten terrori-iskujen lopettamisek- si, jotta pääsisimme muihin asioihin.
Sitten New Yorkiin YK:n päämajaan.
YK:n varapääsihteeri Jan Eliasson varoitti, -
että toiveet Israelin ja palestiinalais- ten rauhanprosessista heikkenevät.
Molempien olisi otettava rohkeita askelia väkivallantekojen estämiseksi.
Päinvastoin kuin militantit palestiinalaisryhmät ja Hamas -
häpeällisesti kerskuvat, ei ole millään lailla sankarillista tappaa viaton mies-
ja haavoittaa vakavasti hänen perheenjäseniään, -
kun he kävelevät Jerusalemin Vanhassakaupungissa.
Tai siinä, että 65-vuotias nainen puukotetaan -
bussiasemalla Tel Avivissa.
Tai kun israelilaispariskunta murhataan autoonsa lastensa edessä.
Näille murhille on saatava piste.
Tällaiset rikokset ruokkivat nykyistä pelon ja epäluottamuksen ilmapiiriä.
Pyydämme kaikkia osallisia, myös palestiinalaisjohtoa, -
tuomitsemaan yksiselitteisesti väkivallan -
ja vastustamaan julkisesti ekstremismiä ja yllytystä.
Jos tässä epäonnistutaan, saavat ääritoimijat jatkaa -
tuhoavien päämääriensä aggressiivista edistämistä.
Kaikkien osapuolten on ponnisteltava lujemmin, jotta palestiinalaisten -
ja israelilaisten toivo rauhan mahdollisuudesta palautuisi.
Meidän on edettävä kiireesti kohti neuvoteltua kahden valtion ratkaisua.
Israelin YK-lähettiläs Danny Danon varoitti, -
että palestiinalaisnuoriso aivopestään fanaattisuudella -
ihannoimaan juutalaisvastaista väkivaltaa.
Palestiinalaisnuorten sukupolvi aivopestään fanaattisuudella -
ihannoimaan väkivaltaa sekä epäinhimillistämään juutalaiset.
Tällaisella indoktrinaatiolla myrkytetään nuorten mielet, -
ja tulokset ovat vain yhden Google-haun päässä. Voitte katsoa, -
mikä on trendikästä palestiinalaisten sosiaalisessa mediassa.
Siellä on väkivaltaisia pilapiirroksia, joissa israelilaisia tapetaan julmasti.
Siellä on opetusvideoita siitä, -
miten suorittaa terrori-isku mahdollisimman tehokkaasti.
Ei siis ihme, että nykyisissä iskuissa -
palestiinalaishyökkääjistä ainakin yhdeksän on ollut alle 18-vuotiaita.
Palestiinalaisten YK-lähettiläs Riyad al-Maliki huomautti, -
että ei ole oikeutettua vaatia turvallisuutta Israelille, -
jos turvallisuutta ei samalla vaadita myös palestiinalaisille.
Turvallisuusneuvostolla -
on moraalinen ja laillinen velvollisuus suojella -
puolustuskyvyttömiä palestiinalaisia niin kauan kuin miehitys jatkuu.
Ei ole oikeutettua vaatia turvallisuutta miehitysvallalle, -
jos samalla ei vaadita ja tarjota turvallisuutta -
miehityksen alla eläville palestiinalaisille.
Sitten Syyriaan.
Syyrian hallituksen joukot ilmoittivat edenneensä yli 30 syyrialaiskylässä.
Syyrialaiskenraali kertoi, että Syyrian armeija -
on lähiaikoina edennyt yhteistyössä Venäjän tekemien ilmaiskujen -
sekä joidenkin kurdijoukkojen kanssa.
Armeijamme on jatkanut sotilas- operaatiotaan ilmaiskujen tuella.
Armeijamme joukot ovat iskeneet -
eri alueilla toimiviin terroristijärjestöihin.
Assadin joukkojen eteneminen on tapahtunut samaan aikaan, -
kun Venäjä ja Iran ovat lisänneet apuaan.
Iranin kerrotaan lähettäneen 3 000 sotilasta Assadin armeijan tueksi.
Venäjä puolestaan on lisännyt ilmaiskujaan taistelijoiden kohteisiin -
sodan runtelemassa Syyriassa.
Sitten Israeliin.
Kun Keski-Israelissa sijaitsevan humus-ravintolan johtaja koki, -
että yltyneet väkivaltaisuudet repivät juutalaisia ja arabeja erilleen, -
hän sai ajatuksen omasta "rauhanaloitteestaan".
Hän päätti käynnistää ravintolassaan kampanjan, -
jossa tarjotaan 50 % alennus kaikille pöytäkunnille, -
joissa juutalaiset ja arabit istuvat ja syövät yhdessä.
Tämä idea tuli mieleeni, koska kuulemme uutisissa kaiken aikaa -
erilaisten rasistien ja ekstremistien Facebook- ja Internet-julkaisuista.
Päätin yrittää itse lähestyä eri suunnalta.
Kirjoitin molemminpuolisesta kunnioituksesta ja siitä, -
miten suhtautua toisiin ihmisinä, ei vain juutalaisina ja arabeina.
Ideani herätti vastakaikua paljon enemmän kuin olin ajatellut.
Ideasta innostuttiin.
Monet juutalaiset ja arabit syövät nyt yhdessä ja nauttivat alennuksesta.
50 % alennus ei ole ainoa hyvä juttu, vaan myös se, että arabit, juutalaiset -
ja ulkomaalaiset joka puolelta kokoontuvat tänne yhteen.
Tämä ajatus on upea. Toivotaan, että rauha lähtisi ruoasta.
Olisi mahtavaa, jos ruoka saisi aikaiseksi rauhan.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Shabat shalom! Nähdään maanantaina!
Suomennos: Sirpa Bågman